
    545400 SIGHIŞOARA

Piața Muzeului nr. 7, Tel./Fax 0265 – 771278

H O T Ă R Â R E A NR. 206
                                                           din 12 septembrie 2023

privind aprobarea inițierii vânzării unui imobil teren și construcție, 

aflat în proprietatea privată a Municipiului Sighișoara
Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 29.179/30.08.2023 şi la Consiliul Local Sighișoara cu nr. 30.202/08.09.2023, de referatul de aprobare, înregistrat cu nr. 29.181/30.08.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Nota de serviciu cu nr. 29.005/I/29.08.2023, întocmită de Cabinet Primar, prin care se solicită a se proceda, în regim de urgență, la întocmirea caietului de sarcini pentru vânzarea prin licitație cu strigare a imobilului înscris în C.F. nr. 60577, carte funciară a cărui extras a fost transmis Serviciului Evidența Patrimoniului și Fond Locativ prin Nota de serviciu cu nr. 28.373/IX/5/22.08.2023, întocmită de Biroul Public Cadastru, Topometrie și Administrate Terenuri Agricole și Forestiere;

Având în vedere C.F. nr. 60577 Sighișoara, în care sunt înscrise, ca fiind proprietate a Municipiului Sighișoara, domeniul privat: sub nr. cad. 60577 - teren intravilan împrejmuit, cu categoria de folosință curți - construcții, în suprafață de 1100 mp. și sub nr. cad. 60577 - C1 – construcția fundație cu subsol (construcție edificată parțial), nr. niveluri: 1, S. construită la sol: 590 mp., S. construită desfășurată: 590 mp., anul construirii 2008 - 2009, destinație: construcții administrative și social - culturale;

 Având în vedere că în inventarul Municipiului Sighișoara sunt cuprinse, ca aparținând domeniului privat: sub nr. de inventar 51.035 – mijlocul fix „Teren – str. 1 Dec. 1918 nr. 19 – 1100 mp., C.F. 60577”, valoare de inventar: 327.015,07 lei și sub nr. de inventar 1.6.8.5.045 – mijlocul fix „Construcție fundație cu subsol str. 1 Dec. 1918 nr. 19, C.F. 60577 - C1”, valoare de inventar: 382.730,00 lei;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu referire la modalitățile de exercitare a dreptului de proprietate privată;

Având în vedere prevederile art. 555 și următoarele din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Regulamentului de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, prevederi modificate ulterior, potrivit și în acord cu cele ale art. 9 din Hotărârea Consiliului Local Sighișoara nr. 203/29.09.2021;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 29.180/30.08.2023, prin care se propune aprobarea inițierii vânzării unui imobil teren și construcție, aflat în proprietatea privată a Municipiului Sighișoara;
            Având în vedere avizele favorabile ale tuturor comisiilor pe domenii de specialitate;         
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (2) şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu completările și modificările şi ulterioare,

   H O T Ă R Ă Ş T E:

Art. 1. Se aprobă inițierea de către Municipiul Sighișoara a vânzării prin licitație publică a imobilului teren și construcție, situat în Municipiul Sighișoara, jud. Mureș, înscris în C.F. nr. 60577 Sighișoara, sub nr. cad. 60577 – teren intravilan împrejmuit, cu categoria de folosință curți - construcții,  
în suprafață de 1100 mp., respectiv sub nr. cad. 60577 - C1 – construcția fundație cu subsol (construcție edificată parțial), nr. niveluri: 1, S. construită la sol: 590 mp., S. construită desfășurată: 590 mp., anul construirii 2008 - 2009, destinație conform înscrierilor din cartea funciară: construcții administrative și social - culturale.

Art. 2. Ca o consecință a prevederilor art. 1 din prezenta, pentru determinarea prețului de pornire la licitație în vederea vânzării imobilului mai sus individualizat, se va proceda la demararea procedurilor necesare pentru achiziția de servicii având ca obiect întocmirea de către un evaluator autorizat, în condiţiile legii, a unui raport de evaluare pentru imobil – teren și construcție. 

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Direcția Arhitect Șef și Biroul Buget, Contabilitate, Salarizare – Direcția Economică din cadrul Municipiului Sighişoara.

Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Moiseș Florian Dan              

                                              Contrasemnează pentru legalitate

                                      SECRETARUL GENERAL al municipiului,

                                                  Bizo Anca

(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcţia Economică;

  1 ex. Biroul Impozite şi Taxe – Direcţia Economică;

  1 ex. Biroul Juridic.
12 ex.

 B.A.

